**NÁRODNÁ RADA SLOVENSKEJ REPUBLIKY**

VII. volebné obdobie

**1065**

**VLÁDNY NÁVRH**

**Zákon**

z .............. 2018

**o dohľade nad dodržiavaním povinností pri štítkovaní energeticky významných výrobkov a o zmene zákona č. 147/2001 Z. z. o reklame a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

 **Čl. I**

§ 1

Dohľad nad dodržiavaním povinností dodávateľa[[1]](#footnote-2)) a predávajúceho[[2]](#footnote-3)) pri uvedení na trh alebo do prevádzky a pri sprístupňovaní na trhu[[3]](#footnote-4))energeticky významného výrobku[[4]](#footnote-5)) vykonáva orgán dohľadu[[5]](#footnote-6)) postupom podľa osobitného predpisu[[6]](#footnote-7)).

Orgán dohľadu uloží dodávateľovi alebo predávajúcemu za porušenie povinnosti podľa čl. 3 až 6 nariadenia Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28.7.2017) (ďalej len „nariadenie (EÚ) 2017/1369“) pokutu od 200 eur do 200 000 eur.

1. Konanie o uložení pokuty je možné začať do jedného roka odo dňa, keď orgán dohľadu zistil porušenie povinnosti podľa čl. 3 až 6 nariadenia (EÚ) 2017/1369, najneskôr však do troch rokov odo dňa, keď k porušeniu povinnosti došlo.
2. Pri určovaní výšky pokuty sa prihliada na závažnosť, spôsob, čas trvania a následky protiprávneho konania.
3. Pokuty sú príjmom štátneho rozpočtu.
4. Ak do jedného roka od právoplatnosti rozhodnutia o uložení pokuty podľa odseku 2 dôjde k opakovanému porušeniu povinnosti podľa čl. 3 až 6 nariadenia (EÚ) 2017/1369, orgán dohľadu uloží dodávateľovi alebo predávajúcemu pokutu až do 400 000 eur.

§ 2

 Štítkovanie energeticky významných výrobkov upravuje osobitný predpis[[7]](#footnote-8)).

§ 3

Ministerstvo hospodárstva Slovenskej republiky zabezpečuje prostredníctvom poverenej organizácie vzdelávacie a propagačné informačné kampane týkajúce sa energetického označovania výrobkov.

1.

§ 4

Na konanie podľa tohto zákona sa vzťahuje správny poriadok.

§ 5

Konania o dohľade nad dodržiavaním povinností dodávateľa a predávajúceho podľa doterajšieho predpisu začaté a právoplatne neukončené do 31. decembra 2018 sa dokončia podľa doterajšieho predpisu.

§ 6

Zrušuje sa zákon č. 182/2011 Z. z. o štítkovaní energeticky významných výrobkov a o zmene a doplnení niektorých zákonov v znení zákona č. 56/2018 Z. z.

1. **Čl. II**

Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z., zákona č. 102/2014 Z. z., zákona č. 199/2014 Z. z., zákona č. 373/2014 Z. z. a zákona č. 412/2015 Z. z. sa mení takto:

V § 3 ods. 1 sa vypúšťa písmeno g). Doterajšie písmená h) až k) sa označujú ako písmená g) až j).

§ 9a sa vypúšťa vrátane poznámok pod čiarou k odkazom 19a a 19b.

V § 11 ods. 3 písm. b) sa slová „a 24 alebo § 9a“ nahrádzajú slovami „alebo ods. 24“.

1. **Čl. III**

Tento zákon nadobúda účinnosť 1. januára 2019.*§ 2 písm. i) zákona č. 128/2002 Z. z. o štátnej kontrole vnútorného trhu vo veciach ochrany*

*niektorých zákonov v znení neskorších predpisov.*

1. ) Čl. 2 ods. 14 nariadenia Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28.7.2017). [↑](#footnote-ref-2)
2. ) Čl. 2 ods. 13 nariadenia (EÚ) 2017/1369. [↑](#footnote-ref-3)
3. ) Čl. 2 ods. 7 až 9 nariadenia (EÚ) 2017/1369. [↑](#footnote-ref-4)
4. ) Čl. 2 ods. 1 nariadenia (EÚ) 2017/1369. [↑](#footnote-ref-5)
5. ) § 26 písm. a) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu
 a o zmene a doplnení niektorých zákonov. [↑](#footnote-ref-6)
6. 1. ) Čl. 8 ods. 1, 3 a 5 a čl. 9 nariadenia (EÚ) 2017/1369. § 27 a 28 zákona č. 56/2018 Z. z. [↑](#footnote-ref-7)
7. ) Nariadenie (EÚ) 2017/1369. [↑](#footnote-ref-8)